**СЕртификат**

„героите на нашето време“

Този сертификат принадлежи на:

Всички ученици от випуск 2020

на СУ“Никола Вапцаров“, гр. Хаджидимово

**За особени заслуги по време на извънредното положение в Република България:**

Съхраняване на надеждата в едно по- добро бъдеще и устояване пред предизвикателствата на живота!

 **14 май 2020 година Вангелия Петрелийска - Директор Христина Урдева – пед. съветник**

Отворено писмо до Випуск 2020:

**Ужажаеми дванадесетокласници,**

 На вас се пада честта и отговорността да съградите новото начало за себе си, за нас и за бъдещите поколения. Искрено вярвам в потенциала ви, във възможностите да го реализирате до край в себе си и за света.

Вярвам също, че човек не избира къде и кога да се роди, но избира как да живее и какъв да бъде. Избира как да реагира на света и хората, избира в какво да вярва и колко да обича. Направете правилните избори за себе си! Живейте достойно, защото накрая само това има значение.

Опитайте се да сбъднете целите и мечтите си, но не се отчайвайте, ако това не стане. Понякога животът има нещо по- добро за вас. Все пак човек никога не знае какво губи, когато печели и какво печели, когато губи. Бъдете винаги победители, независимо от обстоятелствата!

Помнете, че каквото и да се случи, винаги има изход, има надежда, има добро. Наложи ви се да пораснете твърде бързо, да помъдреете твърде рано... Използвайте това като предимство за личностното ви израстване и развитие! Не забравяйте, че накрая всичко ще бъде наред и ако не е наред, значи не е краят☺! Успех и на добър час!

 Ваш приятел: Христина Урдева- педагогически съветник